CELEX: C2004/190/32
Language: da
Date: 2004-07-24 00:00:00
Title: Sag T-181/0: Sag anlagt den 17. maj 2004 af Nathalie Heinen mod Kommissionen for De Europæiske Fællesskaber

24.7.2004   
            
            
               DA
            
            
               Den Europæiske Unions Tidende
            
            
               C 190/19
            
         Sag anlagt den 17. maj 2004 af Nathalie Heinen mod Kommissionen for De Europæiske Fællesskaber
   (Sag T-181/0)
   (2004/C 190/32)
   Processprog: fransk
   Ved De Europæiske Fællesskabers Ret i Første Instans er der den 17. maj 2004 anlagt sag mod Kommissionen for De Europæiske Fællesskaber af Nathalie Heinen, Ottignies (Belgien), ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Den af udvælgelseskomitéen for udvælgelsesprøve KOM/PB/02 trufne afgørelse om ikke at opføre sagsøgeren på reservelisten annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som deltog i den interne udvælgelsesprøve KOM/PB/02 med henblik på overgang fra kategori C til kategori B, anfægter udvælgelseskomitéens afgørelse om ikke at opføre hende på den i forbindelse med nævnte udvælgelsesprøve udfærdigede reserveliste som følge af de af hende opnåede resultater ved den mundtlige prøve, idet disse var utilstrækkelige, selv om de var bedre end dem, der i princippet blev forlangt.
   Sagsøgeren har til støtte for søgsmålet gjort gældende, at meddelelsen om udvælgelsesprøven er tilsidesat samt at der er sket tilsidesættelse af principperne om ligebehandling og om forbud mod forskelsbehandling.
   Sagsøgeren har i den forbindelse påpeget, at selv om det af meddelelsen om udvælgelsesprøven fremgår, at ansøgerne i deres ansøgning skal anføre det af dem valgte sprog til stopprøverne og til den mundtlige prøve, med mulighed for at vælge et andet sprog til den mundtlige prøve, idet et sådant valg er definitivt, kunne nogle ansøgere skifte sprog efter indgivelsen af deres ansøgning og, for visse kandidaters vedkommende, samme dag, som den mundtlige prøve fandt sted.